Գյումրու ավագանին հերթական նիստն է գումարել, որը սկսվել է «Գալա» խմբակցության դժգոհություններով: Օրակարգային 22 հարցերի մեջ «Գալա» խմբակցությունը չտեսնելով իրենց կողմից նախորդ նիստում բարձրացված հարցը՝ կապված Գյումրու մանկապարտեզներն անվճար դարձնելու ուղերձով կառավարությանը դիմելու եւ սուբվենցիա ստանալու հետ, փորձել է ճշտել, թե ինչու է այն անտեսվել: Քաղաքապետ Սամվել Բալասանյանը խմբակցության ներկայացուցիչներին բացատրել է, որ հարցն օրակարգում չի ներառվել, քանի որ ֆինանսավարկային հանձնաժողովի դրական եզրակացությանը չի արժանացել: